text: Mistede herredømmet i haglvejr
  21 april 2012 kl. 17.06
  En kraftig haglbyge var lørdag eftermiddag medvirkende til et færdselsuheld på Esbjergmotorvejen vest for Holsted.
  Masser af hagl gjorde kørebanen glat, og det overraskede en bilist, der mistede herredømmet over bilen, der endte inde i rabatten og væltede rundt og lagde sig på siden.
  To voksne og et barn blev bragt til skadestuen med lettere kvæstelser.
  Brandvæsenet fra Brørup blev kaldt ud for at rydde op, ligesom de havde tavlevognen med, og den inderste vognbane var spærret i den periode, redningsarbejdet stod på.
  Det skriver LLN Press.
  